# Հավելված3

# Ակունքի համայնքի ավագանու

# թվականի դեկտեմբերի 10-ի N 77 որոշման

# ԿԱՐԳ

# ԱԿՈՒՆՔԻ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ

# 1.Ակունք համայնքում աղբահանության վճար վճարողներ են անշարժ գույքի, այդ թվում՝ բնակելի շինության սեփականատեր համարվող կամ որևէ այլ իրավունքով այդ գույքը տիրապետող կամ օգտագործող ֆիզիկական անձինք, անհատ ձեռնարկատերերը, իրավաբանական անձինք, հիմնարկները, տեղական ինքնակառավարման մարմինները, իսկ պետական կամ համայնքային սեթականություն համարվող անշարժ գույքը վարձակալության կամ անհատույց օգտագործման հիմքով քաղաքացու կամ իրավաբանական անձի կողմից տիրապետման դեպքում՝ վարձակալը, անհատույց օգտագործողը:

2.Ակունք համայնքում աղբահանության վճար վճարողների հաշվառումը և գրանցումը, աղբահանության դիմաց վճարների հաշվարկումը, վճարների գանձումն ու դրանք համայնքի բյուջեի համապատասխան հաշվին մուտքագրումը իրականացնում է համայնքապետարանը:

1. Համայքապետարանը վարում է հաշվառման մատյաններ.
2. Ֆիզիկական անձանց համար, որտեղ որտեղ գրանցվում են անձնագրային հաշվառման կանոններով ըստ հասցեի հաշվառում ունեցող և/կամ բնակվող յուրաքանչյուր բնակչի տվյալները, որոնք հավաստվում են անձը հաստատող փաստաթղթով: Այդ մատյաններում գրանցվում են նաև ըստ հասցեի բնակելի նշանակության անշարժ գույքի տվյալները՝ սեփականության կամ վարձակալության /օգտագործման/ իրավունքը հաստատող փաստաթղթի /վկայականի/ հիման վրա.
3. Աղբահանության վճար վճարողների հետ կնքված պայմանագրի գրանցման համար:
4. Աղբահանության վճար վճարողների հաշվառման տվյալների հիման վրա Ակունքի համայնքապետարանը նրանց հետ կնքում է պայմանագրեր: պայմանագրերում փոփոխություններ և լրացումներ կատարվում են աղբահանության վճարների դրույքաչափերի, աղբահանության պայմանների, աղբահանության վճար վճարողների հաշվառման տվյալների փոփոխման դեպքում:
5. Աղբահանության վճար վճարողների հետ կնքված պայմանագրի մեկ օրինակը պահվում է համայնքապետարանում:
6. Յուրաքանչյուր տարվա հունվար ամսին համայնքապետարանի համապատասխան աշխատակիցների կողմից ստուգվում է աղբահանության վճար վճարողների հաշվառման մատյաններում գրանցված տվյալների համապատասխանությունը առկա վիճակին և կատարված աշխատանքների արդյունքների մասին՝ մինչև փետրվարի 5-ը, համայնքի ղեկավարին է ներկայացվում հաշվետվություններ:

Հաշվետվությունների հիման վրա հաշվառման մատյաններում կատարվում են փոփոխված տվյալների համապատասխան գրանցումներ, որոնք հիմք են հանդիսանում աղբահանության վճար վճարողների հետ նոր պայմանագրի կնքման կամ կնքված պայմանագրերում փոփոխություններ և/ կամ լրացումներ կատարելու համար:

1. Աղբահանության վճար վճարողները՝ իրենց հաշվառման տվյալների փոփոխության (հաշվառված կամ բնակվող անձանց թվի փոփոխություն) դեպքում պարտավոր են փոփոխության կատարման օրվանից 10-օրյա ժամկետում հայտնել համայնքապետարանին՝ կնքված պայմանագրերում համապատասխան փոփոխություն կատարելու համար:
2. Աղբահանության վճարի հաշվարկման համար հիմք է հանդիսանում կնքված պայմանագիրը:
3. Աղբահանության վճարի հաշվարկման հաշվետու ժամանակահատվածը օրացուցային ամիսն է:
4. Յուրաքանչյուր ամսվա համար աղբահանության վճարը պետք է վճարվի կանխիկ կամ անկանխիկ՝ մինչև հաջորդող ամսվա 15-ը ներառյալ:
5. Համայնքապետարանի կողմից յուրաքանչյուր ամսվա աղբահանության վճարի հավաքագրված գումարները համայնքի բյուջեի համապատասխան հաշվին մուտքագրվում են մինչև հաջորդող ամսվա 5-ը:

Հավելված1

Ակունքի համայնքի ավագանու

2018 թվականի դեկտեմբերի 10 –ի N 77 որոշման

ԿԱՐԳ

ԱԿՈՒՆՔԻ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ԻՐԱԿԱՆԱՑՄԱՆ

1. Սույն կարգը նպատակ ունի կարգավորել Ակունքի համայնքի տարածքում աղբահանության կազմակերպման հետ կապված հարաբերությունները:
2. Համայնքի տարածքում աղբահանությունը պարտադիր և պարբերաբար իրականացվող աշխատանք է, որը իր ուժերով և տեխնիկական միջոցներով իրականացնում է գյուղապետարանը՝ օրենսդրությամբ սահմանված սանիտարահիգիենիկ կանոնների և նորմերի պահանջների պահպանմամբ, որպես սկզբունք ընդունելով՝
3. Մարդու առողջության և շրջակա միջավայրի վրա աղբի բացասական (վտանգավոր) ներգործության նվազեցումը և չեզոքացումը.
4. բնակության համար հարմարավետ և էկոլոգիապես անվտանգ պայմանների ապահովումը,
5. տարածքների աղտոտման, աղբակույտերի առաջացման անթույլատրելիությունը և տարածքների մաքրումը աղբից,
6. աղբահանության վերաբերյալ տեղեկատվության մատչելիության և հանրային իրազեկվածության ապահովումը,
7. մաքրման աշխատանքերի մեքենայացումը:
8. Սույն կարգի իմաստով «Աղբ» հասկացությունը իր մեջ ընդգրկում է համայնքի բնակչության կենցաղային կարիքները հոգալու արդյունքում առաջացած, ֆիզիկական, քիմիական և կենսաբանական հատկանիշներով բնակչության կողմից կենցաղային կարիքները հոգալու արդյունքում արտադրված թափոններից չտարբերվող, այն մնացորդները, որոնք կորցրել են իրենց սկզբնական սպառողական հատկությունները ու տեղում չեն վերօգտագործվում, ինչպես նաև համայնքի տարածքի սանիտարական մաքրման արդյունքում կուտակված թափոնները:
9. Համայնքապետարանը մատուցում է աղբի հավաքման, փոխադրման, հեռացման և կամ թաղման ծառայությունը:
10. Համայնքի տարածքում աղբահանության կազմակերպումն իրականացվում է ինքնաթափ բեռնատարի և անվավոր տրակտորային փոխադրամիջոցների միջոցով, որոնք համապատասխանում են օրենսդրությամբ հաստատված նորմերին: Աղբահանությունը համայնքում իրականացվում է սահմանված ներհամայնքային ճանապարհներով և մայրուղիներով (համաձայն աղբահանության սխեմայի):
11. Համայնքապետարանը աղբը տեղափոխում է աղբավայր, որը գտնվում է համայնքի հսկողության ներքո:
12. Աղբամանները տեղադրվում են համայնքի նախատեսված վայրերում, այնպես, որ համայնքապետարանը հնարավորություն ունենա պատշաճ հավաքել և տեղափոխել աղբը:
13. Աղբի համար նախատեսված վայրում օգտագործելի բժշկական նյութեր, դեղորայք, դեղահաբեր, կաուստիկ թթուներ, ներկանյութեր, մեքենաների յուղեր, ցանկացած տեսակի հեղուկներ, պայթուցիկ նյութեր, ասբեստ կամ նմանատիպ այլ վտանգավոր նյութեր կամ այլ վտանգավոր թափոններ (ինչպիսի սահմանում է «Թափոնների մասին» օրենքում, ինչպես նաև իրենց բնակարանում կամ բնակելի տանը օգտագործված այնպիսի իրեր, առարկաներ, նյութեր կամ այլ թափոններ տեղադրելու դեպքում, երբ համապատասխան բժշկական ծառայությունների կողմից հայտնաբերվել են վարակիչ հիվանդություններ կամ այլ համաճարակային ինֆեկցիաներ), տեղադրող անձինք պատասխանատվություն են կրում օրենսդրությամբ սահմանված կարգով:
14. Ֆիզիկական և իրավաբանական անձիք, մասնավորապես համայնքի բնակիչները, օրենսդրությամբ սահմանված կարգով և հանրորեն ճանաչված և ընդունված սանիտարական և հակահամաճարակային կանոնների համաձայն, պարտավորվում են մաքուր պահելու համայնքի ցանկացած հանրային տարածքը՝ փողոցները, մայթերը այլ հանրային տարածքներ, ինչպես նաև սեփականության իրավունքով իրենց պատկանող հանրային տարածքներ, առանց համապատասխան թույլտվությունների չայրել համապատասխան աղբը (պլաստիկ նյութերը և առարկաները, այդ թվում՝ պոլիէթիլենե տոպրակները և շշերը,ներկանյութերը և յուղերը, ռետինե և կաշվե իրերը և նյութերը, այլ վտանգավոր թափոնները), որպեսի դրանք պատճառ չհանդիսանան հանրային տարածքներում աղբի՝ չնախատեսված վայրում թափման, կուտակման և պահման համար:
15. Համայնքի ղեկավարը իր կարգադրությամբ նշանակում է աղբահանության կամակերպման ամենօրյա աշխատանքների համար պատասխանատու անձ:, որը արձագանքում է ստացված հաղորդումներին, բողոքներին, նամակներին, վերահսկողություն է իրականացնում մատուցվող ծառայության ընթացքի, որակի, շրջակա միջավայրի պահպանման սահմանված նորմերի, սանմաքրման սխեմաների, աշխատանքային գրաֆիկի պահպանման նկատմամբ:

11.Խախտումներ հայտնաբերելու դեպքում ֆիզիկական և իրավաբանական անձիք պարտավոր են այդ մասին մինչև հաջորդող աշխատանքային օրվա վերջ գրավոր տեղեկացնել համայնքապետարան: Սահմանված ժամկետում չտեղեկացնելու դեպքում կորցնում են իրենց հայտնաբերած խախտումները վկայակոչելու իրավունքը:

12.Համաքապետարանը ծառայության մատուցման ընթացքում պարտավոր է կատարել տրված ցուցումները 3 աշխատանքային օրվա ընթացքում, եթե դրանք դուրս չեն գալիս կնքված պայմանագրի շրջանակներից:

13.Համայքապետարանը պարտավոր է՝

1. Ապահովել աղբի հավաքումն ու փոխադրումը համապատասխան փոխադրամիջոցով մինչև սահմանված աղբավայր,
2. Թափոնների հավաքումն ու փոխադրումն իրականացնել անհատական բնակելի անռանձնատների համար շաբաթը մեկ անգամ՝ ժամը 8:00-ից 18:00-ն ընկած ժամանակահատվածում՝ սահմանված աշխատանքային գրաֆիկին համապատասխան:

14.Կազմակերպություների և առևտրի օբյեկտների աղբահանությունը պետք է կատարվի հնարավորինս համայնքի բնակելի թաղամասերի սպասարկմանը զուգահեռ՝ ըստ կողմերի միջև կնքված պայմանգրով սահմանված աղբահանության կարգին համապատասխան:

15.Համայնքի բնակիչները և իրավաբանական անձանց աշխատակիցները պարտավոր են՝

1. Աղբը աղբանների մեջ լցնել սահմանված ձևով,
2. Աղբանների մեջ չլցնել վտանգավոր թափոններ, շինարարական, մեծածավալ/ մեծամասշտաբ աղբ, որոնք իրենց ֆիզիկական, քիմիական կամ կենսաբանական հատկություններրով վտանգավոր են մարդու առողջության և շրջակա միջավայրի համար և պահնջում են դրանց հետ վարվելու հատուկ մեթոդներ, եղանակներ, միջոցներ,
3. Չտեղափոխել, չտեղափոխել կամ շրջել աղբամանները.
4. Սահմանված ժամկետում և սահմանված դրույքաչափով վճարել աղբահանության վճարը: